# data[].attributes.body
Τίτλος: Τελειώνει με εμάς

Συγγραφέας: Κολίν Χόβερ

Περίληψη: Είναι ένα συναισθηματικά φορτισμένο μυθιστόρημα που αφηγείται την ιστορία της Λίλι Μπλουμ, μιας δυναμικής γυναίκας που προσπαθεί να ξεπεράσει το παρελθόν της. Η Λίλι γνωρίζει τον Ράιλ Κινκέιντ, έναν χαρισματικό νευροχειρουργό, και ερωτεύονται βαθιά. Ωστόσο, η σχέση τους σκιάζεται από το τραυματικό παρελθόν του Ράιλ και τις βίαιες συμπεριφορές του. Ταυτόχρονα, η Λίλι επανασυνδέεται με τον πρώτο της έρωτα, τον Άτλας Κορίγκαν, ο οποίος την στηρίζει στις πιο σκοτεινές στιγμές της. Το βιβλίο εξετάζει θέματα όπως η ενδοοικογενειακή βία, η δύναμη της συγχώρεσης και η ανάγκη για αυτοσεβασμό, ενώ αναδεικνύει τη δυσκολία του να βάζεις τέλος σε έναν κύκλο κακοποίησης.

Χαρακτήρες:

Λίλι Μπλουμ -Η πρωταγωνίστρια, μια δυναμική και φιλόδοξη γυναίκα που ξεπερνά δύσκολες καταστάσεις από το παρελθόν της, όπως η βία στην οικογένειά της. Διαχειρίζεται τη δική της επιχείρηση με ανθοπωλείο.

Ράιλ Κινκέιντ -Ένας γοητευτικός και επιτυχημένος νευροχειρουργός που αρχικά φαίνεται ιδανικός σύντροφος. Ωστόσο, παλεύει με τον εαυτό του και αποκαλύπτεται ότι έχει βίαιες συμπεριφορές.

Άτλας Κορίγκαν-Ο πρώτος έρωτας της Λίλι, που είχε περάσει δύσκολες στιγμές λόγω έλλειψης στέγης. Είναι ευγενικός, προστατευτικός και επανεμφανίζεται στη ζωή της ως σημαντικός σύμμαχος.

Αλίσα Κινκέιντ-Η αδελφή του Ράιλ και φίλη της Λίλι, που παρέχει υποστήριξη στη Λίλι και παίζει σημαντικό ρόλο στην εξέλιξη της ιστορίας

Μάρσαλ Κινκέιντ-Ο σύζυγος της Αλίσα, ένας δευτερεύων χαρακτήρας που προσφέρει μια αίσθηση ελαφρότητας στην πλοκή.

Υπόθεση: Η Λίλι Μπλουμ μεγαλώνει σε ένα σπίτι όπου κυριαρχεί η ενδοοικογενειακή βία, καθώς ο πατέρας της κακοποιεί τη μητέρα της. Θέλοντας να ξεφύγει από το παρελθόν, μετακομίζει στη Βοστώνη και ανοίγει το δικό της ανθοπωλείο. Εκεί γνωρίζει τον Ράιλ Κινκέιντ, έναν γοητευτικό και φιλόδοξο νευροχειρουργό. Η σχέση τους είναι παθιασμένη, αν και ο Ράιλ δηλώνει εξαρχής ότι αποφεύγει τις σοβαρές δεσμεύσεις. Παρά τις διαφορές τους, η Λίλι ερωτεύεται βαθιά, αλλά σύντομα αποκαλύπτεται η σκοτεινή πλευρά του Ράιλ: η βίαιη συμπεριφορά του.

Παράλληλα, η Λίλι επανενώνεται με τον Άτλας Κορίγκαν, τον πρώτο της έρωτα. Ο Άτλας, ένας άστεγος έφηβος που είχε στηρίξει η Λίλι στα δύσκολα χρόνια της εφηβείας, είναι πλέον επιτυχημένος ιδιοκτήτης εστιατορίου. Η παρουσία του αναζωπυρώνει αναμνήσεις και συναισθήματα, προσφέροντάς της μια διέξοδο από τη δύσκολη κατάσταση με τον Ράιλ.

Όταν η Λίλι μένει έγκυος, αποφασίζει να διακόψει τον κύκλο βίας για να προστατεύσει το παιδί της. Αποχαιρετά τον Ράιλ, επιλέγοντας έναν δρόμο ελευθερίας και αυτοσεβασμού. Ονομάζει την κόρη της Έμερι, συμβολίζοντας τη νέα αρχή και τη δύναμη να αλλάξει το μέλλον.

Η ηρωίδα που μου κίνησε το ενδιαφέρον: Η ηρωίδα που μου κίνησε το ενδιαφέρον είναι η Λίλι Μπλουμ, λόγω της συναισθηματικής της ανθεκτικότητας και της πορείας της μέσα από δύσκολες καταστάσεις. Η Λίλι είναι μια γυναίκα που προσπαθεί να ξεφύγει από το τραυματικό παρελθόν της και να βρει τη δική της ταυτότητα. Παλεύει με τη σύγκρουση ανάμεσα στην αγάπη της για τον Ράιλ και την ανάγκη να προστατεύσει τον εαυτό της από τη βία του. Η απόφασή της να σταματήσει τον κύκλο κακοποίησης, ειδικά όταν πρόκειται για το μέλλον της κόρης της, δείχνει θάρρος και αυτοσεβασμό. Είναι ένας χαρακτήρας που εμπνέει, καθώς επιλέγει την ελευθερία και την ελπίδα.

Η άποψη μου: Το "Τελειώνει με Εμάς" είναι ένα συναισθηματικά φορτισμένο και συγκινητικό βιβλίο που αγγίζει θέματα όπως η ενδοοικογενειακή βία και η δύναμη της αυτοεκτίμησης. Η Λίλι Μπλουμ είναι ένας αξιοθαύμαστος χαρακτήρας που, μέσα από δύσκολες αποφάσεις, δείχνει την αξία της προστασίας των ορίων μας και του να επιλέγουμε το σωστό για τον εαυτό μας. Το βιβλίο κρατά την ένταση και προσφέρει μηνύματα για την αγάπη, τη συγχώρεση και την αναγέννηση. Παρά τη σκληρότητα ορισμένων στιγμών, αφήνει ένα αίσθημα ελπίδας και δύναμης, καθιστώντας το αξέχαστο και εμπνευσμένο.

# data[].attributes.headline
Δέσποινα Μπάστα "Πριν έρθεις εσύ-Τζοτζο Μοις"

# data[].attributes.subject
Δέσποινα Μπάστα "Πριν έρθεις εσύ-Τζοτζο Μοις"

# data[].attributes.body
Περίληψη: Η μοίρα ένωσε δύο διαφορετικούς ανθρώπους, η 27χρονη Λουίζα Κλάρκ ζούσε μια ήσυχη ζωή ώσπου ανατράπηκαν όλα και τον 35χρονο τετραπληγικός Γουίλ Τρέινορ ζούσε μέσα στην κατάθλιψη ώσπου εμφανίστηκε εκείνη.

Χαρακτήρες: Λουίζα Κλάρκ- 27χρονη βοηθός,

Γουίλ Τρέινορ- 35χρονος τετραπληγικός άνδρας,

Καμίλα Τρέινορ- μητέρα του Γουίλ,

τίβεν Τρέινορ- πατέρας του Γουίλ, Νέιθαν νοσοκόμος του Γουίλ,

Τζορτζίνα Τρέινορ- αδερφή του Γουίλ, Κατρίνα Κλάρκ- αδερφή της Λουίζας, Πάτρικ- ο φίλος της Λουίζας,

Τζόσι Κλάρκ- μητέρα της Λουίζας, Μπέρναρντ- πατέρας της Λουίζας

Υπόθεση: Ο 35χρονος Γουίλ εξαιτίας ενός ατυχήματος μένει τετραπληγικός, έχοντας αποκτήσει αυτοκτονικές τάσεις. Οι γονείς του σε μια απόπειρα να φτιάξουν την διάθεσή του από την κατάθλιψη που τον είχε καταβάλει, αναρτούν μια αγγελία ψάχνοντας ένα άτομο για να τον ψυχαγωγήσει και να τον προσέχει. Βλέποντας την αγγελία, η 27χρονη Λουίζα έχοντας ανάγκη τα χρήματα, προσλαμβάνεται αντιμετωπίζοντας μελλοντικά πολλές δυσκολίες. Με το πέρασμα του χρόνου η Λουίζα προσπαθεί να βρει διάφορες μεθόδους για να τον ψυχαγωγήσει, με αποτέλεσμα στο τέλος να αναπτυχθούν δυνατά αισθήματα μεταξύ τους.

Ο ήρωας/η ηρωίδα που μου κίνησε το ενδιαφέρον: Η Λουίζα που βοηθούσε τον Γουίλ, καθώς με ξάφνιασε το γεγονός ότι μια τόσο νέα κοπέλα παρά τις δυσκολίες που αντιμετώπισε και στο σπίτι αλλά και στην δουλειά της δεν παραιτήθηκε και δεν έχασε την πίστη και την αισιοδοξία της.

Η άποψή μου: Θεωρώ πως το βιβλίο, όπου μετέπειτα έγινε και ταινία είναι πάρα πολύ ωραίο καθώς αγγίζει για τον καθένα μας ένα ξεχωριστό συναισθηματικό κομμάτι. Προσωπικά μου δημιούργησε πολύ δυνατά αισθήματα και μου έμαθε πως όσο δύσκολα και αν περνάμε ποτέ δεν πρέπει να χάνουμε την ελπίδα μας.

# data[].attributes.headline
Τίτλος: Το μυστήριο το

# data[].attributes.body
Τίτλος: Το μυστήριο του μπλέ τρένου

Συγγραφέας: Agatha Christie

Περίληψη: Το μπλε τρένο αναχωρεί με προορισμό την Γαλλική Ριβιέρα, στην διάρκεια του ταξιδιού, βρίσκεται νεκρή, η κόρη ενός εκατομμυριούχου. Ο καταξιωμένος ντεντέκτιβ, Ηρακλής Πουαρό, αναλαμβάνει να ανακαλύψει ποιος ήταν ο δολοφόνος της.

Χαρακτήρες:

Ηρακλής Πουαρό - Ντετέκτιβ, ταξίδευε στο τρένο

Ρουθ Κετερινγκ - Κόρη Αμερικανού εκατομμυριούχου

Ρούφους Βαν Άλτιν - Αμερικανός εκατομμυριούχος

Ντέρεκ Κετερινγκ - Γόνος ευγενούς οικογένειας της Αγγλίας, σύζυγος της Ρουθ Κετερινγκ

Κόμης Άρμαντ ντε λα Ρος - Γάλλος ευγενής, πρώην σύντροφος της Ρουθ Κετερινγκ

Κάθριν Γκρέι - Οικιακή βοηθός, ταξιδεύει επίσης με το τρένο

Ταγματάρχης Νάιτον - Αξιωματικός του βρετανικού στρατού, γραμματέας τους Βαν Άλτιν

Άντα Μέισον - Υπηρέτρια της Ρουθ Κετερινγκ, την συνοδεύει στο ταξίδι

Επιθεωρητής Κο - Αξιωματικός της Γαλλικής αστυνομίας, διερευνει την υπόθεση της δολοφονίας

Δικαστής Καρέζ - Επικεφαλής της ανακριτικής διαδικασίας στη Νίκαια της Γαλλίας

Υπόθεση: Η Ρουθ Κετερινγκ, μετά τις δυσκολίες που αντιμετωπίζει με τον γάμο της και την πίεση του πατέρα της να προχωρήσει σε διαζύγιο, αποφασίζει να επιβιβαστεί στο Μπλέ Τρένο. Με προορισμό την Γαλλική Ριβιέρα και σκοπό να ξανασυναντήσει τον τον πρώην σύντροφό της, Κόμη Άρμαντ ντε λα Ρος, παίρνει την υπηρέτρια της και ξεκινάει το ταξίδι της, χωρίς όμως να γνωρίζει πως στο ίδιο τρένο έχει επιβιβαστεί και ο σύζυγός της. Κατά την διάρκεια του ταξιδιού, η Ρουθ βρίσκεται στραγγαλισμένη στην καμπίνα της και το διάσημο μενταγιόν της με το ρουμπίνι, είχε χαθεί. Ο Ηρακλής Πουαρό, πρώην καταξιωμένος ντεντέκτιβ, αναλαμβάνει μαζί με την βοήθεια της αστυνομίας να διερευνήσει την υπόθεση.

Ο ήρωας/ η ηρωίδα που μου κίνησε το ενδιαφέρον: Ο ήρωας που μου κίνησε το ενδιαφέρον, ήταν ο Ντερεκ Κετερινγκ. Καθώς εξελίσσεται η ιστορία, βλέπουμε αρκετές περίεργες κινήσεις από αυτόν, που μας ωθούν στο να θέλουμε να μάθουμε περισσότερες πληροφορίες. Σε αρκετά σημεία της ιστορίας, οι υποψίες κινούνται γύρω σε αυτόν και την εξωσυζυγική του σχέση, την Μιρέλ και αυτόν τον καθιστά ακόμα πιο ενδιαφέρον χαρακτήρα.

Η άποψη μου: Το βιβλίο έχει μεγάλο ενδιαφέρον, ειδικά για τους ανθρώπους που τους αρέσουν οι αστυνομικές υποθέσεις. Κρατάει τον αναγνώστη σε αγωνία και γεννάει περιέργεια για την εξέλιξη της ιστορίας. Δημιουργούνται υποψίες για αρκετούς από τους χαρακτήρες και έτσι ο αναγνώστης επιθυμεί να συνεχίσει το διάβασμα για να ανακαλύψει ποιος από όλους είναι ο ένοχος.

# data[].attributes.body
Τίτλος: Το ψέμα

Συγγραφέας : Ζωρζ Σαρή

Περίληψη : Μια έφηβη κοπέλα και η μητέρα της, αναγκάζονται να αφήσουν  το σπίτι τους και να κάνουν μια νέα αρχή στην Αθήνα, προσπαθώντας  παράλληλα, η μικρή πρωταγωνίστρια να αντιμετωπίσει τις δυσκολίες της ηλικίας της.

Χαρακτήρες:

v  Χριστίνα Αγγελοπούλου (πρωταγωνίστρια)

v  Κυρία Ελευθερία (μητέρα)

v  Θείος Γιώργος/κύριος Ευαγγέλου

v  Ρέα (ξαδέλφη)

v  Αλέξης Καρράς ( συμμαθητής/φίλος)

v  Μαρία Παύλου (συμμαθήτρια/φίλη)

v  Πέτρος Σεβαστός ( συμμαθητής)

v  Τάνια Σαββίδη (συμμαθήτρια)

v  Σόφη Καρυώτη (συμμαθήτρια)

v  Λινάκι ( αδελφή του Αλέξη)

v  Κύριος Μηνάς (διευθυντής)

Υπόθεση : Μετά τη μετακόμιση από την ωραία Θεσσαλονίκη στην Αθήνα , η Χριστίνα και η μητέρα της αναγκάζονται να μείνουν σε ένα θυρωρείο στο κολωνάκι ώστε να δουλέψει εκεί η μητέρα της. Χρειάστηκε να αφήσουν την παλιά τους ζωή πίσω αφού τους εγκατέλειψε ο πατέρας της Χριστίνας ώστε να τα βγάλουν πέρα . η Χριστίνα παρόλο την άσχημη οικονομική της κατάσταση πήγαινε σε ιδιωτικό σχολείο λόγο του θείου της που ήταν καθηγητής εκεί , όμως φοβισμένη μήπως οι συμμαθητές της μάθουν πως είναι φτωχιά, τους έλεγε ψέματα... Ώσπου μια μέρα μετά από ένα σκάνδαλο στο σχολείο της, ένιωσε την ανάγκη να πει την αλήθεια στον φίλο της Αλέξη και έπειτα  συνειδητοποίησε πως δεν χρειαζόταν να προσποιούταν για να είναι αποδεκτή

Η ήρωας/ηρωίδα που μου κίνησε το ενδιαφέρον : ο Αλέξης Καρράς ένας αξιοσέβαστος μικρός κύριος μου τράβηξε αρκετά  το ενδιαφέρον. Ήταν αισιόδοξος και κατανοητικός  προς την Χριστίνα από την αρχή, παρόλο που υπόλοιποι την περιφρονούσαν . Ήταν υπομονετικός και πραγματικός φίλος, δε δίσταζε να υποστηρίξει την Χριστίνα σε κάθε κατάσταση.

Η άποψη μου: το βιβλίο αυτό κατά τη γνώμη μου παρουσιάζει  αντικειμενικά την  αντιμετώπιση  των δυσκολιών της ζωής μέσα από τα μάτια μιας έφηβης κοπέλας . Η Ζωρζ Σαρή αναδεικνύει την έννοια του ψέματος και τις συνέπειες του σε προσωπικό και κοινωνικό επίπεδο. Μέσα από τους χαρακτήρες και τις καταστάσεις που πραγματεύεται, διερευνά την ανθρώπινη φύση και τη σύγκρουση ανάμεσα στην αλήθεια και το ψέμα.

# data[].attributes.headline
Θεονύμφη Ντούμα

# data[].attributes.subject
Θεονύμφη Ντούμα

# data[].attributes.body
ΤΙΤΛΟΣ : Η φόνισσα

ΣΥΓΓΡΑΦΕΑΣ:  Αλέξανδρος Παπαδιαμάντης

ΠΕΡΙΛΗΨΗ: Η Χαδούλα ή η Γιαννού η Φράγκισσα κυριαρχείται από την εγκληματική ιδέα της βρεφοκτονίας και διαπράττει μια σειρά από φόνους μικρών κοριτσιών στην Σκιάθο.

ΧΑΡΑΚΤΗΡΕΣ:

·        Χαδούλα ή Φραγκογιαννού – η πρωταγωνίστρια

·        Δελχαρώ – η μητέρα της Φραγκογιαννού

·        Αμέρσα - η δευτερότοκη ανύπαντρη κόρη της Φραγκογιαννού

·        Δελχαρώ – η πρωτότοκη παντρεμένη κόρη της Φραγκογιαννού

·        Κρινιώ - η μικρότερη ανύπαντρη κόρη της Φραγκογιαννού

·        Μαρουσώ - θύμα ενδοοικογενειακής βίας

·        Νταντή - ο σύζυγος της κόρης Δελχαρώς

·        Λυρίγκο – ένας φτωχός βοσκός

·        Καμπαναχμάκη - ο κακοποιητής άντρας που θεωρει όλες τις γυναίκες υποδουλωμένες στην εξουσία που έχει

·       Ιερέας - ο τυφλός ιερέας στον οποίο εξομωλογείται η Φραγκογιαννού

ΥΠΟΘΕΣΗ: Η χήρα Χαδούλα έχει μάθει να επιβιώνει στην ανδροκρατούμενη, πατριαρχική κοινωνία, μαθημένη να υπηρετεί χωρίς αντιρρήσεις τους ανθρώπους του περιβάλλοντός της, καθώς γνωρίζει πως η ζωή για μια γυναίκα είναι γεμάτη βάσανα . Μέσα της, όμως, η Χαδούλα αντιστέκεται και ,τελικά, αντιτίθεται στον ηθικό νόμο της τοπικής κοινωνίας, με την έμμονη ιδέα ότι η μοίρα την έχει τάξει να «λυτρώσει» όσα περισσότερα κορίτσια μπορεί.

Ο ΗΡΩΑΣ\ΗΡΩΙΔΑ ΠΟΥ ΜΟΥ ΚΙΝΗΣΕ ΤΟ ΕΝΔΙΑΦΕΡΟΝ: Η Χαδούλα ή Φραγκογιαννού, η πρωταγωνίστρια και η φόνισσα των μικρών κοριτσιών. Είναι ένας πολύπλοκος χαρακτήρας με μια αβυσσαλέα ψυχολογία, αλλά και ένα πρόσωπο αινιγματικό και ολότελα ξένο από τους αφελείς νησιώτες που διατυπώνονται σε άλλα μυθιστορήματα. Ταυτόχρονα, αντιπροσωπεύει αρκετούς ανθρώπους εκείνη την εποχή με παρόμοιες αντιλήψεις και πεποιθήσεις ως προς τον ρόλο της γυναίκας στην κοινωνία και τις πράξεις που έκαναν με αυτό το σκεπτικό.

Η ΑΠΟΨΗ ΜΟΥ: Ο τρόπος που ο συγγραφέας προσπάθησε να διεισδύσει στην ψυχή της ηρωίδας είναι μοναδικός για εμένα, καθώς παράλληλα μεταφέρει στον αναγνώστη τον ευρύτερο περίγυρο του νησιού, τη θέση της γυναίκας στη μικρή κοινωνία και τις αντιθέσεις μεταξύ των φτωχών χωρικών και των ανώτερων κοινωνικά στρωμάτων. Μέσα από το έργο αυτό, αναδεικνύεται η αντίληψη του υποδεέστερου ρόλου της γυναίκας στην βαθιά πατριαρχική κοινωνία της εποχής που, αν και με το πέρασμα των χρόνων έχει αλλάξει σε κάποια μέρη του κόσμου και έχει αναβαθμιστεί η θέση της γυναίκας , εντούτοις σε αρκετά μέρη του κόσμου η ζωή των γυναικών εξακολουθεί να είναι πολύ δύσκολη.

# data[].attributes.body
ΤΙΤΛΟΣ: Η Σιωπηλή Ασθενής

ΣΥΓΓΡΑΦΕΑΣ: Άλεξ Μιχαηλίδης

ΠΕΡΙΛΗΨΗ:Η Αλίσια Μπέρενσον , μια επιτυχημένη ζωγράφος, συλλαμβάνεται για τη δολοφονία του άντρα της, όμως δεν αποκαλύπτει ποτέ τα κίνητρα της ή τα γεγονότα που την οδήγησαν στην πράξη αυτή και κλείνεται σε ψυχιατρείο. Ο νέος ψυχίατρος, Θίο Φέιμπερ, αναλαμβάνει να σπάσει την σιωπή της Αλίσια και να ανακαλύψει τι πραγματικά συνέβη εκείνη την μοιραία νύχτα.

ΧΑΡΑΚΤΗΡΕΣ

Αλίσια Μπέρενσον- Ο κύριος χαρακτήρας του βιβλίου, μια ταλαντούχα καλλιτέχνης που μετά τον φόνο του άντρα της σταματάει να μιλάει και απομονώνεται. Η σιωπή της είναι το κεντρικό μυστήριο του βιβλίου.

Θίο Φέιμπερ- Ο ψυχίατρος που αναλαμβάνει την περίπτωση της Αλίσια και προσπαθεί να αποκαλύψει την αλήθεια πίσω από τον φόνο. Στην πορεία η προσωπική του ζωή μπλέκεται με την υπόθεση.

Γκάμπριελ Μπέρενσον- Ο σύζυγος της Αλίσια, του οποίου ο φόνος είναι το κεντρικό γεγονός που ξεκινά η ιστορία.

ΥΠΟΘΕΣΗ:Η ιστορία ακολουθεί την Αλίσια, μια διάσημη ζωγράφο που ζει μια φαινομενικά τέλεια ζωή με τον σύζυγό της Γκάμπριελ, έναν επιτυχημένο φωτογράφο μόδας. Η ειδυλλιακή τους ζωή ανατρέπεται όταν, μια νύχτα, η Αλίσια πυροβολεί πέντε φορές τον Γκάμπριελ στο κεφάλι και στην συνέχεια βυθίζεται στην σιωπή, αρνούμενη να μιλήσει ή να εξηγήσει την πράξη της.

Ο Θίο Φέιμπερ, ένας ψυχίατρος που ειδικεύεται στην ψυχοθεραπεία, αναλαμβάνει την Αλίσια και προσπαθεί να σπάσει την σιωπή της. Ο Θίο, ο οποίος έχει και ο ίδιος προσωπικά προβλήματα και μυστικά από το παρελθόν του, προσπαθεί να κατανοήσει γιατί η Αλίσια βυθίστηκε στην σιωπή της και να ανακαλύψει τι πραγματικά συνέβη το βράδυ του φόνου. Καθώς ο Θίο εμβαθύνει στην προσωπικότητα της Αλίσια και στην σχέση της με τον Γκάμπριελ, η ιστορία παίρνει σκοτεινές και ανατρεπτικές στροφές. Ο Θίο ανακαλύπτει ότι η αλήθεια είναι πολύ πιο περίπλοκη από ό,τι αρχικά φαινόταν, ενώ η ίδια η Αλίσια ίσως να κρατάει τα κλειδιά του μυστηρίου, μια ανατροπή που αφήνει τον αναγνώστη έκπληκτο.

Ο ΉΡΩΑΣ / Η ΗΡΩΊΔΑ ΠΟΥ ΜΟΥ ΚΙΝΗΣΕ ΤΟ ΕΝΔΙΑΦΕΡΟΝ:

Ο Θίο Φέιμπερ, είναι εξαιρετικά ενδιαφέρον χαρακτήρας, καθώς δεν είναι ο κλασικός " καλός γιατρός" που επιθυμεί να βοηθήσει έναν ασθενή, αλλά ένας άνθρωπος με τα δικά του μυστικά και προβλήματα. Επιπλέον, η ανάγκη του να αποκαλύψει την αλήθεια σχετικά με την Αλίσια συχνά τον βάζει στον ρόλο του "ντετέκτιβ" και καταλήγει να είναι μια μορφή έρευνας για τον ίδιο του τον εαυτό. Καθώς το βιβλίο προχωράει κατανοώ όλο και περισσότερο τον Θίο και καταλαβαίνω ότι και η δική του ιστορία είναι εξίσου σκοτεινή με της Αλίσια.

Η ΑΠΟΨΗ ΜΟΥ:

Κατά την γνώμη μου το συγκεκριμένο βιβλίο καταφέρνει να κρατήσει το ενδιαφέρον του αναγνώστη από την πρώτη σελίδα έως την τελευταία. Η πλοκή του είναι γεμάτη μυστήριο και ανατροπές που σε κάνουν να αμφισβητείς τα πάντα μέχρι να φτάσεις στο συγκλονιστικό φινάλε. Ο συγγραφέας εμπνέεται την ιστορία του από την τραγωδία του Ευριπίδη "'Αλκιστις" γιατί όπως γράφει και ο ίδιος στο εισαγωγικό του σημείωμα " Οι Έλληνες τραγικοί, ιδιαίτερα ο Ευριπίδης , είχαν μία ασυνήθιστη ικανότητα να αναπαριστούν περίπλοκες ψυχολογικές καταστάσεις χιλιάδες χρόνια πριν απο την ψυχοθεραπεία..."

Η Αλίσια δεν μιλάει όμως με το "τέχνασμα" του ημερολογίου ο Άλεξ Μιχαηλίδης της δίνει φωνή και ο αναγνώστης μαθαίνει την δική της οπτική στην ιστορία. Τον Θίο τον παρουσιάζει ως έναν πολύπλοκο ήρωα, με ελαττώματα και προσωπικά τραύματα κάτι που τον κάνει ακόμα πιο ρεαλιστικό και ανθρώπινο. Η ανάγκη του να σώσει την Αλίσια δεν είναι μόνο επαγγελματική, αλλά φαίνεται να σχετίζεται με τις δικές του εσωτερικές αναζητήσεις.

Θεωρώ πως το βιβλίο αυτό, είναι από τα καλύτερα ψυχολογικά θρίλερ που έχω διαβάσει μέχρι στιγμής. Η ιστορία κυλάει γρήγορα και δημιουργεί στον αναγνώστη μία αγωνία. Το προτείνω ανεπιφύλακτα σε όποιον απολαμβάνει να διαβάζει βιβλία με απρόβλεπτες εξελίξεις και ψυχολογικό βάθος.

# data[].attributes.attachment_link.title
Η Σιωπηλή Ασθενής

# data[].attributes.headline
Μαριτίνη Μάνδρου 

# data[].attributes.subject
Μαριτίνη Μάνδρου 

# data[].attributes.body
Τίτλος:the bell jar(γυάλινος κώδωνας)

Συγγραφέας:Σύλβια Πλαθ

Περίληψη:Ο γυάλινος κώδωνας της Σύλβια Πλαθ αφηγείται την ιστορία της Έστερ Γκρίνγουντ, μιας νεαρής γυναίκας που παλεύει με την κατάθλιψη και την αίσθηση ότι είναι παγιδευμένη από τις κοινωνικές προσδοκίες και την ίδια της τη ζωή.

Χαρακτήρες:

• Έστερ Γκρίνγουντ

• Ντορίν

• Μπέτσι

• Φιλομένα Γκίνια

• Δρ. Νόλαν

• Μπαντι Γουίλαρντ

• Τζόαν Γκίλλινγ

Υπόθεση: Η Σύλβια Πλαθ αφηγείται την ιστορία της Έστερ Γκρίνγουντ, μιας νεαρής φοιτήτριας που, ενώ φαινομενικά έχει όλα τα εφόδια για επιτυχία, παλεύει με σοβαρή κατάθλιψη και την αίσθηση απομόνωσης. Μετά από μια απογοητευτική πρακτική στη Νέα Υόρκη, επιστρέφει στο σπίτι της, όπου η ψυχική της κατάσταση επιδεινώνεται, οδηγώντας την σε απόπειρα αυτοκτονίας. Νοσηλεύεται σε ψυχιατρική κλινική και, μέσα από τη θεραπεία, αρχίζει να ανακτά την ελπίδα. Το βιβλίο εξετάζει θέματα όπως οι πιέσεις της κοινωνίας, οι προσδοκίες για τις γυναίκες και η ψυχική υγεία, αφήνοντας ένα ανοιχτό τέλος για τη μοίρα της Έστερ

Ήρωας/ηρωίδα που μου κίνησε το ενδιαφέρον: Η Έστερ είναι ένας πολυδιάστατος χαρακτήρας. Εξαιρετικά ταλαντούχα, αλλά και βαθιά προβληματισμένη από τις κοινωνικές προσδοκίες και τις δικές της ανασφάλειες. Η πάλη της ανάμεσα στις φιλοδοξίες και την καταπίεση που αισθάνεται, καθώς και η ειλικρινής καταγραφή της ψυχικής της υγείας, την κάνουν εξαιρετικά ανθρώπινη και οικεία στους αναγνώστες

Άποψη: Το βιβλίο είναι ένα έντονα προσωπικό και συγκινητικό μυθιστόρημα που ξεχωρίζει για την ειλικρινή του απεικόνιση της ψυχικής υγείας και της κοινωνικής καταπίεσης.

Το βιβλίο είναι σκοτεινό, αλλά γεμάτο ένταση και συναισθηματική αλήθεια, κάτι που το κάνει διαχρονικό. Παρά την απαισιοδοξία του, παραμένει ένα έργο που αγγίζει βαθιά τους αναγνώστες, λειτουργώντας τόσο ως λογοτεχνικό επίτευγμα όσο και ως καμβάς για τη συζήτηση γύρω από την ψυχική υγεία.

# data[].attributes.headline
Λιούμπα Μπάνι

# data[].attributes.subject
Λιούμπα Μπάνι

# data[].attributes.body
Τίτλος- Το Φάντασμα της 'Οπερας (Le fantomede l' Opera)

Συγγραφέας- Γκαστόν Λερού

Περίληψη- Ο Έρικ ένας παραμορφωμένος μουσικός, ερωτέυεται την νεαρή σοπράνο Κριστίν. Γίνεται δάσκαλος και προστάτης της και τη βοηθά να εξελιχθεί σε μεγάλο αστέρι της Όπερας.

Χαρακτήρες-

1) Κριστίν Ντιέ- η σοπράνο

2)Έρικ- το Φάντασμα

3) Ραούλ ντε Σαρί- ο βαρύτονος της Όπερας

4) Μανουέλ - η διευθύντρια της Όπερας

5) Καρί- ο 2ος διευθυντής της Όπερας

6) Πιέρ- ο επιθεωρητής της Όπερας

Υπόθεση- Η πλοκή περιστρέφεται γύρω απο το μυστηριώδη Φάντασμα της Όπερας, έναν άντρα που ζει κρυμμένος στα υπόγεια του θεάτρου. Το φάντασμα ειναι ο Έρικ, ένας παραμορφώμενος και άγνωστος άνθρωπος που έχει αναπτύξει μια εμμονή με την όμορφη τραγουδίστρια Κριστίν, την οποία καθοδηγεί απο την αφάνεια και την υποκρισία του θεάτρου για να γίνει η πρωταγωνίστρια της Όπερας. Η Κριστίν όμως είναι ερωτευμένη με τον βαρύτονο Ραούλ ντε Σαρί, κάτι που δημιουργεί εντάσεις και συγκρούσεις. Ώστοσο η Κριστίν ανακαλύπτει την αληθινή ταυτότητα του Έρικ, ενώ καταλαβαίνει ότι η αγάπη του είναι καταπιεστική και επικίνδυνη.

Ο ήρωας/ η ηρωίδα που μου κίνησε το ενδιαφέρον-

Η Κριστίν, η όμορφη και ταλαντούχα τραγουδίστρια, που πρωταγωνιστεί στην ιστορία.Αν και η φήμη της βασίζεται στον έλεγχο του Φαντάσματος, η Κριστίν αναπτύσσει δική της καριέρα και ανακαλύπτει την αληθινή ταυτότητα του Έρικ.

Η άποψη μου-

Το βιβλίο " Το φάντασμα της Όπερας" ειναι ένα διάσημο μυθιστόρημα του Γαλλο-καναδού συγγραφέα Γκαστόν Λερού, που δημοσιέυτηκε το 1910. Η ιστορία διαδραματίζεται στο Παρίσι, στο θέατρο της Όπερας, συνδιάζει το μυστηριώδες, ρομαντικό και θρίλερ. Το βιβλίο αξίζει ανάγνωση και ειναι ιδανικό για όσους αγαπούν το θρίλερ και την ψυχολογία των χαρακτήρων. Έπιπλεον το βιβλίο είναι διαχρονικής αξίας. Έιναι μια συγκινητική ιστορία για την αγάπη, την απώλεια, την αποδοχή και την εσωτερική ομορφιά. Το μυθιστόρημα εξετάζει θέματα ψυχικής παραμόρφωσης, συναισθηματικής καταπίεσης, αλλά και την αναζήτηση για αποδοχή και ελευθερία.

# data[].attributes.headline
Μαριλίνα Μίχα 

# data[].attributes.subject
Μαριλίνα Μίχα 

# data[].attributes.body
Τίτλος: The Virgin Suicides (Αυτόχειρες παρθένοι).

Συγγραφέας: Τζέφρι Ευγενίδης

Περίληψη:

Στο προάστιο του Grosse Pointe του Μίσιγκαν, μια ομάδα αγοριών της γειτονιάς —τώρα ενήλικων ανδρών— συλλογίζονται τις αναμνήσεις τους από τις πέντε αδελφές Λίσμπον, ηλικίας 13 έως 17 ετών, το 1975.

Χαρακτήρες:

1)Σεσίλια Λίσμπον- η 13χρονη κόρη της οικογένειας

Λουξ Λίσμπον- η 14χρονη κόρη

Μπόνι Λίσμπον- η 15χρονη κόρη

Μαίρη Λίσμπον- η 16χρονη κόρη

Τερίς Λίσμπον- η 17χρονη και μεγαλύτερη κόρη

2) Τα αγόρια της γειτονιάς

3) Οι γονείς των κοριτσιών

4) Τριπ Φοντέιν- Ένα αγόρι που συσχετίζεται στην ιστορία, από 3η ματιά

Υπόθεση:

Σ' ένα ήσυχο προάστιο του Grosse Pointe, το 1975, οι πέντε αδελφές Λίσμπον, αυτοκτονούν η μία μετά την άλλη μέσα σε διάστημα ενός χρόνου. Τα αγόρια της γειτονιάς τις παρακολουθούν από μακριά και συναρμολογούν σιγά σιγά το μυστήριο της μοιραίας μελαγχολίας της οικογένειας. Αφού η πρώτη κόρη αυτοκτονεί, οι θρησκόληπτοι γονείς της θέτουν υπό αυστηρή επιτήρηση τις τέσσερις άλλες κόρες τους, κάτι που εντείνει ακόμα περισσότερο τις ερωτικές φαντασιώσεις των εφήβων της γειτονιάς, που θέλουν οπωσδήποτε να διεισδύσουν στα άδυτα της προσωπικότητας και του μυστηρίου των αδελφών Λίσμπον.

Ο ήρωας/ η ηρωίδα που μου κίνησε περισσότερο το ενδιαφέρον:

Η Σεσίλια, η μικρότερη κόρη, εκείνη που αυτοκτόνησε πρώτη στην αρχή του βιβλίου. Με ξάφνιασε ότι στην ηλικία των δεκατριών, έχοντας μόλις μπει στην εφηβεία βιώνει τόσο έντονα συναισθήματα για την ηλικία της. Οι εκφράσεις της και ο τρόπος που φέρεται μέχρι να αυτοκτονήσει δείχνουν την καταπίεση που δεχόταν από τους σκληρούς και υπερβολικά θρησκευόμενους γονείς της.

Η άποψη μου:

Το βιβλίο το οποίο μετέπειτα έγινε και ταινία είναι ένα αριστούργημα για την εποχή, αγγίζει τον αναγνώστη σε βάθος και τον κάνει να αισθάνεται παρόμοια συναισθήματα με τους χαρακτήρες μέσα από τα βιώματα του. Το βιβλίο αξίζει μια ανάγνωση και η ταινία της Σοφίας Κόπολα, που είναι βασισμένη στο βιβλίο, μια προβολή. Ο συγγραφέας αντικατοπτρίζει ακριβώς τα συναισθήματα ενός κοριτσιού στην εφηβεία και η αύρα του βιβλίου είναι μαγική. Είναι ένα θρίλερ σε εφηβικά ροζ χρώματα…

# data[].attributes.headline
Μαριλίζα Παπαδοπούλου

# data[].attributes.subject
Μαριλίζα Παπαδοπούλου

# data[].attributes.body
Τίτλος: Το Πορτρέτο του Ντόριαν Γκρέυ

Συγγραφέας: Όσκαρ Γουάιλντ

Περίληψη: Όταν ο Μπαζίλ Χόλγουορντ ζωγραφίζει το πορτρέτο του Ντόριαν Γκρέυ, εκείνος γοητεύεται από τη δική του ομορφιά και, επηρεασμένος από τον Λόρδο Χένρυ Γουότον, επιθυμεί να μείνει για πάντα νέος και πουλάει την ψυχή του ώστε να μπορέσει να κρατήσει την ομορφιά του και να γεράσει το πορτρέτο του αντί εκείνου.

Χαρακτήρες:

Ντόριαν Γκρέυ

Μπαζίλ Χόλγουορντ

Λόρδος Χένρυ Γουότον

Σίβυλλα Βέην

Υπόθεση: Ο Ντόριαν Γκρέυ, αριστοκράτης, πλούσιος και κοσμικός, είναι ένας νέος με εντυπωσιακή ομορφιά, του οποίου το πορτρέτο ζωγραφίζει ο ζωγράφος Μπάζιλ Χόλγουορντ, ο οποίος μαγεύεται από την ομορφιά του. Όταν ο  Ντόριαν όμως γνωρίζεται με τον Λόρδο Χένρυ Γουότον, φίλο του Μπαζίλ, ο οποίος πιστεύει στις ιδέες του ηδονισμού και θεωρεί πως το μόνο πράγμα που αξίζει να αναζητήσει κανείς στη ζωή του είναι η ομορφιά, σαγηνεύεται από την φανταχτερή, ευφυή και κυνική του προσωπικότητα καθώς και τη φιλοσοφία της ζωής του. Ο Ντόριαν Γκρέυ επηρεάζεται βαθύτατα από αυτή την κοσμοθεωρία, την ερμηνεύει ναρκισσιστικά και εύχεται να μην γεράσει ποτέ, πουλώντας την ψυχή του με αντάλλαγμα την αιώνια νεότητα. Η ευχή του Ντόριαν πραγματοποιείται και καθώς ο ίδιος βυθίζεται όλο και περισσότερο στην ανήθικη, έκλυτη ζωή, το πορτρέτο παραμορφώνεται, υπενθυμίζοντας τον αντίκτυπο που έχει κάθε πράξη ακολασίας στην ψυχή του.

Ο ήρωας που μου κίνησε το ενδιαφέρον:  Ο Λόρδος Χένρυ Γουότον, παρότι είναι ο ανταγωνιστής του κειμένου, είναι ο χαρακτήρας που μου κέρδισε περισσότερο το ενδιαφέρον. Σαν χαρακτήρας είχε τεράστια επιρροή στον Ντόριαν και στην κάθοδο του στην ηθική διαφθορά, ενώ επίσης είχε και τον ρόλο του μέντορά του. (“Ναι, Ντόριαν, πάντα θα μ’ αγαπάς. Αντιπροσωπεύω για σένα όλα τα αμαρτήματα που δεν είχες ποτέ το θάρρος να διαπράξεις.”)  Η ισχυρή επίδραση του Λόρδου Χένρυ Γουότον είναι αυτή που οδηγεί τον Ντόριαν Γκρέυ στην καταστροφή του, καθώς παρατηρούμε πως όσο η ιστορία συνεχίζεται, τα λόγια και το ύφος του αρχίζουν να μιμούνται αυτά του Λόρδου Χένρυ . Αυτός έχει αφιερώσει την ζωή του αποκλειστικά στην αναζήτηση και αύξηση της ευχαρίστησής του, της οποίας ο μόνος τρόπος που θα μπορούσε να αποκτήσει είναι με την εμπλοκή του σε οποιονδήποτε από τους πειρασμούς που έχει ο άνθρωπος. Η λατρεία των υπέρτατων μορφών ομορφιάς αποτελεί επίσης μέρος του ηδονιστικού μανιφέστου του, γι’ αυτό και το ιδιαίτερο του ενδιαφέρον προς τον Ντόριαν Γκρέυ, ο οποίος περιγράφονταν ως η επιτομή της αντρικής ομορφιάς.

Η άποψη μου: "Το πορτρέτο του Ντόριαν Γκρέυ" είναι ένα κλασσικό λογοτεχνικό αριστούργημα, το οποίο καταφέρνει να παρουσιάσει με διαχρονικό τρόπο την εμμονή του ανθρώπου με την ομορφιά και την νεότητα, την ηθική, τις αξίες, καθώς και τις αμαρτίες του, την επίδραση που μπορεί να έχουν τα λόγια και οι απόψεις των συνανθρώπων του σε εκείνον, και πώς όλα αυτά μπορούν να τον οδηγήσουν σε ακραίες, καταστροφικές συμπεριφορές. Θίγει το θέμα της αθανασίας και θέτει ερωτήματα που αφορούν την αθωότητα, την δελεαστικότητα, το μέχρι πού είναι διατεθειμένος ο άνθρωπος να φτάσει ο καθένας μας για να αποκτήσει την αιώνια νιότη και για πόσο μπορεί να αντέξει τις συνέπειες των επιλογών του, τα οποία είναι αυτά που κάνουν το βιβλίο να συνεχίζει να γοητεύει και να δημιουργεί καινούργιες σκέψεις και απορίες στους αναγνώστες και αυτός είναι ο λόγος που αξίζει κανείς να το διαβάσει..

# data[].attributes.headline
Φωτεινή Λάππα 

# data[].attributes.subject
Φωτεινή Λάππα 

# data[].attributes.body
Τίτλος: Η φάρμα των ζώων (Animal Farm)

Συγγραφέας: Τζωρτζ Όργουελ

Περίληψη: Σε μια Αγγλική φάρμα , τη φάρμα Μάνορ, τα ζώα της, μετα από χρόνια καταπίεσης, αποφασίζουν να σχεδιασουν και να υλοποιήσουν την επανάστασή τους επιδιώκοντας την ελευθερία.

Χαρακτήρες

★  Γουρούνια (Γερο-Ταγματάρχης, Ναπολέων, Σνόουμπολ, Σκουήλερ, Μίνιμους )

★  Άνθρωποι (Κος Τζόουνς, Κος Φρέντερικ, Κος Πίλκινγκτον, Κος Γουάιμπερ)

★ Άλογα και Γαϊδούρια (Μπόξερ, Μόλλυ, Κλόβερ, Βενιαμίν)

★  Άλλα ζώα (  Μύριελ, Τα κουτάβια, Μωυσής, Τα πρόβατα, Οι κότες, Οι αγελάδες, Η γάτα)

Υπόθεση

Μετά τον θάνατο του μεγαλύτερου μέλους της φάρμας, τον Γέρο-Ταγματάρχη,τα ζώα, ξεσηκωμένα , αποφασίζουν να επαναστατήσουν εναντίον του ανθρώπου ιδιοκτήτη τους, τον κ.Τζόουνς. Αφού τα καταφέρνουν, επιδιώκουν έπειτα να αναδιοργανώσουν τη κοινότητά τους, έχοντας ως αρχηγούς δύο γουρούνια, τον Σνοούμπολ και τον Ναπολέοντα, με έναν και μόνο στόχο. Την πλήρη ισότητα των μελών της. Καθώς όμως τα γουρούνια αποκτούν όλο και περισσότερη εξουσία και η καταπίεση ανάμεσα στα υπόλοιπα ζώα αυξάνεται, είναι διακριτό πως τα γουρούνια μετατράπηκαν στους ίδιους καταπιεστές για τους οποίους είχε γίνει αρχικά η επανάσταση.

Ο ήρωας/ η ηρωίδα που μου κίνησε περισσότερο το ενδιαφέρον:

Ανάμεσα στις διάφορες προσωπικότητες της φάρμας , για εμένα ξεχώρισε εκείνη του Σνόουμπολ, το γουρούνι το οποίο μαζί με τον Ναπολέοντα ηγούνταν την επανάσταση. Ήταν φιλόδοξος, οραματιστής, έχοντας στοργή για τα υπόλοιπα ζώα δίχως να εστιάζει μόνο στο δικό του συμφέρον, πράγμα που τον έκανε εντελώς αντίθετο από τον Ναπολέων. Πιστεύω πως, αμα δεν έφευγε απο την φάρμα, σίγουρα η επανάσταση θα είχε διαφορετική κατάληξη.

Η άποψή μου

Αν και το βιβλίο αυτό έχει γραφτέι εδώ και πολλές δεκαετίες, παραμένει διαχρονικό. Μέσα σε λιγότερο απο διακόσιες σελίδες, καταφέρνει να περιγράψει όχι μόνο το παρελθόν αλλά και το παρόν. Μου κίνησε ιδιαίτερα το ενδιαφέρον το γεγονός πως στο βιβλίο συνδυάζεται η απλότητα ενός παραμυθιού με τη βαθειά πολιτική κριτική.

# data[].attributes.headline
Ρ. Δημητροπούλου

# data[].attributes.subject
Ρ. Δημητροπούλου

# data[].attributes.body
Τίτλος: Η Αίθουσα του Θρόνου
Συγγραφέας: Τάσος Αθανασιάδης

Περίληψη: Μια ομάδα νέων απολαμβάνουν το καλοκαίρι σ' ένα νησί των Κυκλάδων.

Χαρακτήρες: Γλαύκη Αρχοντίδη - ποιήτρια, κόρη κύπριου αγωνιστή
Λουκάς Δελόγγης - δικηγόρος / μοναχός / πολιτευτής, γόνος παλιάς οικογένειας του νησιού
Σωτήρης Ανδρουλής - αρχαιολόγος, παιδικός φίλος του Λουκά
Γιαρλ Γκιούναρσον - σουηδός κροίσος με μυστηριώδες παρελθόν
Παντιάς Φλέρης - δικηγόρος, ξάδελφος του Λουκά
Φιλιώ Δελόγγη - παιδίατρος, αδελφή του Λουκά

Υπόθεση: Μια ομάδα νέων περνά το καλοκαίρι της σ' ένα φανταστικό νησί των Κυκλάδων. Υποδέχονται στην παρέα τους την κόρη ενός κύπριου αγωνιστή που μαρτύρησε στο νησί από τους Γερμανούς. Το καλοκαίρι σημαδεύουν έρωτες, θάνατοι και η εμφάνιση ενός μυστηριώδους σουηδού κροίσου που επιθυμεί να ευεργετήσει το νησί.

Ο ήρωας/η ηρωίδα που μου κίνησε το ενδιαφέρον: Ο αρχαιολόγος Σωτήρης Ανδρουλής, που δελεάζεται από το όνειρο, αλλά τελικά επιλέγει να πατήσει γερά στη γη.

Η άποψή μου: Το βιβλίο είναι κατά τη γνώμη μου από τα καλύτερα και πιο χαρακτηριστικά δείγματα γραφής της λεγόμενης Γενιάς του '30. Ο λόγος του Τάσου Αθανασιάδης είναι απλός αλλά λυρικός, η ιστορία κρατά το ενδιαφέρον του αναγνώστη μέχρι την τελευταία σελίδα με ανατροπές και υπαινιγμούς, ενώ οι ήρωες είναι δοσμένοι με τρόπο που αποδεικνύει βαθιά γνώση της ανθρώπινης ψυχολογίας.
Μακράν ένα από τα πιο αγαπημένα μου βιβλία, το συστήνω ανεπιφύλακτα.